It's My Life (album)
It's My Life je drugi studijski album britanskog benda Talk Talk, objavljen 1984. godine od strane izdavačke kuće EMI Music. 

Album je bio Top 5 hit u nekoliko europskih zemalja, mahom zahvaljujući singlu "Such a Shame", no u Britaniji je zauzeo tek 35. mjesto na top ljestvicama.  U Sjedinjenim Državama je zauzeo 42. mjesto na ljestvici albuma. Album je bio posebno uspješan u Nizozemskoj, gdje je došao do trećeg mjesta na ljestvicama, na kojima je boravio puna 64 tjedna od 1984. do 1986. godine. 

It's My Life zauzima posebno mjesto u diskografiji Talk Talka. Do danas to ostaje njihov komercijalno najprepoznatljiviji album dok je stilski on vrhunac njihove novovalne faze, koja je ujedno završila s ovim albumom. Komercijalni uspjeh koji je došao s albumom potaknuo je bend na promjenu stila; odbacili su novovalni izričaj te se preusmjerili na eksperimentalne žanrove poput art rocka i post-rocka čime su, istina, izgubili komercijalnu popularnost, ali su stekli enormno poštovanje i hvale među kritičarima. 

Album je dobio ukupno tri singla, "It's My Life", "Such a Shame" i "Dum Dum Girl", s tim da je prvi reizdan 1985. godine.

Naslovnica

Naslovnicu albuma izradio je umjetnik James Marsh, koji će kasnije surađivati s bendom i na kasnijim izdanjima. Radi se o nadrealnoj sceni koja u sebi inkorporira elemente slike The Boyhood of Raleigh Johna Everetta Millaisa.

Suradnici

Mark Hollis – vokal
Lee Harris – bubnjevi
Paul Webb – bas gitara

Dodatno osoblje
Tim Friese-Greene – klavijature
Ian Curnow – klavijature
Phil Ramocon – klavir
Robbie McIntosh – gitara
Morris Pert – udaraljke
Henry Lowther – truba
James Marsh – dizajn naslovnice

Popis pjesama

Ljestvice

Reference

Albumi benda Talk Talk
Albumi 1984.
Authority control 2